དོན་ཚན་བཅུ་གསུམ་པ།རྫོང་རིམ་ཡན་གྱི་སྲིད་འཛིན་ས་ཁོངས་ཀྱིས་ཁྲིམས་བཞིན་དང་བླངས་ཞབས་ཞུའི་མཉམ་འབྲེལ་ལྷན་ཚོགས་བཙུགས་ཆོག་པ་མ་ཟད།སྲིད་འཛིན་ས་ཁོངས་དེ་གའི་ནང་གི་དང་བླངས་ཞབས་ཞུའི་བྱེད་སྒོ་སྤེལ་རྒྱུ་སྒྲིག་འཛུགས་བྱེད་འགན་འཁུར་དགོས།དང་བླངས་ཞབས་ཞུའི་མཉམ་འབྲེལ་ལྷན་ཚོགས་བཙུགས་མེད་རིགས་ལ་རིམ་ཁག་གཞོན་ནུ་དང་བླངས་མཐུན་ཚོགས་ཀྱིས་སྲིད་འཛིན་ས་ཁོངས་དེ་གའི་ནང་གི་དང་བླངས་ཞབས་ཞུའི་བྱེད་སྒོ་སྤེལ་རྒྱུ་སྒྲིག་འཛུགས་བྱེད་འགན་འཁུར་དགོས།རྒྱལ་ཁབ་ལས་ཁུངས་དང་།མི་དམངས་ཚོགས་པ།ཁེ་ལས་བྱ་གཞག་ཚན་པ།གཞི་རིམ་མང་ཚོགས་རང་བཞིན་གྱི་རང་སྐྱོང་རྩ་འཛུགས་དང་སྤྱི་ཚོགས་རྩ་འཛུགས་གཞན་དག་བཅས་ཀྱིས་རང་སོ་སོའི་ལས་ཀའི་ཁྱད་ཆོས་དང་ཟུང་འབྲེལ་གྱིས་ཁྲིམས་བཞིན་དང་བླངས་ཞབས་ཞུའི་རུ་ཁགས་ཚུགསབཙུགས་ཆོག་ལ།དང་བླངས་ཞབས་ཞུའི་མཉམ་འབྲེལ་ལྷན་ཚོགས་དང་གཞོན་ནུ་དང་བླངས་མཐུན་ཚོགས་ཀྱི་ཚོགས་པའི་ཁོངས་མིའི་ནང་ཞུགས་རྒྱུ་རེ་འདུན་ཞུས་ཆོག་པ་མ་ཟད།དེ་གའི་དོ་དམ་དང་ལེན་ཡང་ཞུ་དགོས།